9. การควบคุมภายใน

คณะกรรมการตรวจสอบและกำกับดูแลกิจการที่ดีของบริษัทฯมีการประเมินความเพียงพอของระบบการควบคุมภายในของบริษัทฯและบริษัทย่อยว่ามีระบบการควบคุมภายในที่มีประสิทธิภาพและสอดคล้องกับกฎหมายและระเบียบข้อบังคับที่เกี่ยวข้อง
ระบบการควบคุมภายในของบริษัทฯซึ่งสอดคล้องกับแนวทางของ ตลาดหลักทรัพย์แห่งประเทศไทย
สรุปได้ดังนี้

9.1 สภาพแวดล้อม

บริษัทได้กำหนดนโยบายและเป้าหมายในการทำธุรกิจที่ชัดเจนและวัดผลได้เพื่อเป็นแนวทางในการปฏิบัติของฝ่ายบริหารและพนักงาน
เพื่อให้บรรลุเป้าหมายการปฏิบัติงานที่ได้กำหนดไว้โดยบริษัทฯจัดให้มีการทบทวนการปฏิบัติงานอย่างสม่ำเสมอทุกเดือน
อีกทั้งคณะกรรมการบริษัทมีการทบทวนการปฏิบัติงานของบริษัทฯ
เพื่อตรวจสอบว่าเป็นไปตามเป้าหมายหรือไม่
โดยคำนึงถึงการปฏิบัติต่อผู้ถือหุ้นด้วยความเสมอภาคและรักษา ผลประโยชน์ของบริษัทฯในระยะยาว

คณะกรรมการบริษัทได้กำหนดนโยบายการกำกับดูแลกิจการที่ดีและจรรยาบรรณธุรกิจ
โดยมีจุดประสงค์ให้ บริษัทฯ สามารถดำเนินธุรกิจได้อย่างมีประสิทธิภาพและมีการกำกับดูแลกิจการ
และการจัดการที่ดี คณะกรรมการบริษัทฯ มุ่งเน้นให้กรรมการ
ผู้บริหารและพนักงานยึดนโยบายและจรรยาบรรณดังกล่าวในการปฏิบัติงาน เพื่อรักษาผลประโยชน์
ของผู้ถือหุ้น และความโปร่งใส

บริษัทฯเล็งเห็นความสำคัญของการพัฒนาปรับปรุงกระบวนการผลิต
โดยเห็นได้จากการที่บริษัทฯได้รับการ รับรองระบบมาตรฐานการบริหารคุณภาพ
และระบบการจัดการสิ่งแวดล้อม (ISO/TS16949และ ISO 14001) ในขณะเดียวกัน
บริษัทฯได้จัดตั้งหน่วยงานที่รับผิดชอบในการตรวจสอบและติดตามการปฏิบัติที่จะต้องสอดคล้องกับ
ข้อกำหนด

9.2 การบริหารความเสี่ยง

ผู้บริหารของบริษัทฯได้ตรวจสอบและควบคุมปัจจัยเสี่ยงที่อาจเกิดขึ้นอยู่เป็นประจำ
และได้ใช้เครื่องมือบริหาร
ความเสี่ยงต่างๆที่กล่าวไว้ในส่วนการบริหารความเสี่ยงในหัวข้อปัจจัยความเสี่ยง
เพื่อลดอัตราความเสี่ยงที่อาจเกิดขึ้น

9.3 กิจกรรมควบคุม

บริษัทฯได้มุ่งเน้นการดำเนินกิจกรรมการควบคุมอย่างเข้มงวด ดังนี้

-   บริษัทมีการควบคุมอย่างเพียงพอในการใช้สินทรัพย์ของบริษัทฯในทางที่ไม่เหมาะสมเพื่อประโยชน์ของผู้บริหารและกรรมการบริหารของบริษัทฯ

-   บริษัทฯมีการแบ่งแยกหน้าที่การบริหารงานหลักอย่างชัดเจนเพื่อป้องกันการทุจริตที่อาจเกิดขึ้น
    ซึ่งการแบ่งแยกหน้าที่เหล่านี้รวมถึงการแบ่งแยกหน้าที่ระหว่างการอนุมัติ
    การบันทึกและการดูแลสินทรัพย์

9.4 ระบบสารสนเทศและการสื่อสารข้อมูล

พนักงานของบริษัทฯ สามารถรับทราบข้อมูลเกี่ยวกับนโยบาย กฏระเบียบ
และคำสั่งของบริษัทฯผ่านระบบ intranet และการประชุมภายในองค์กรในระดับต่างๆ นอกจากนี้
บริษัทฯได้นำโปรแกรม Oracle Enterprise Resource Planning (ERP)
มาใช้ทั่วทั้งองค์กรเพื่อปรับปรุง ระบบเทคโนโลยีและการสื่อสารข้อมูลของบริษัทฯ

สำหรับการสื่อสารข้อมูลกับบุคคลภายนอก บริษัทฯได้เปิดเผยข้อมูลผ่านระบบของตลาดหลักทรัพย์ฯ
และเว็บไซต์ www.aapico.com นอกจากนี้ยังเปิดโอกาสให้ผู้ถือหุ้นและบุคคลภายนอกได้สอบถาม
และรับข้อมูลเพิ่มเติม ผ่านงาน “บริษัทจดทะเบียนพบผู้ลงทุน” ซึ่งจัดขึ้นโดยตลาดหลักทรัพย์ฯ
เป็นประจำทุกไตรมาส

คณะกรรมการตรวจสอบรวมถึงผู้สอบบัญชีและกลุ่มบุคคลที่เกี่ยวข้องได้เข้าร่วมในการพิจารณางบการเงินของบริษัทฯทุกไตรมาสเพื่อให้มั่นใจว่าได้มีการปฏิบัติตามมาตรฐานการบัญชีที่รับรองทั่วไป
นอกจากนี้เอกสารสนับสนุนการบันทึกบัญชีจะถูกจัดเก็บไว้อย่างมีประสิทธิภาพเพื่อความโปร่งใสในการตรวจสอบและใช้ในการดำเนินงานต่างๆ

คณะกรรมการบริษัทฯได้รับจดหมายเชิญประชุม
และเอกสารประกอบการประชุมก่อนการประชุมล่วงหน้า และจะมีการบันทึกข้อซักถามของกรรมการ
ความเห็น หรือข้อสังเกตของกรรมการในเรื่องที่พิจารณา
และสรุปความเห็นของที่ประชุมไว้ในรายงานการประชุมเพื่อเป็นข้อมูลอ้างอิงหรือเพื่อการตรวจสอบด้วย

9.5 การติดตามและการประเมินผล

คณะกรรมการบริษัทมีการติดตามผลประกอบการของบริษัทฯว่าเป็นไปตามเป้าหมายที่วางไว้หรือไม่
ในการ ประชุมคณะกรรมการตลอดปี 2553 ผู้บริหารของบริษัทฯมีการติดตาม
และประเมินผลว่าการปฏิบัติงานเป็นไปตาม แผนกลยุทธ์และการประมาณการ
ที่กำหนดไว้ในแผนธุรกิจประจำปี

คณะกรรมการบริษัทฯได้มอบหมายให้คณะกรรมการตรวจสอบทบทวนกับฝ่ายบริหารในเรื่องนโยบายการบริหารความเสี่ยงและการปฏิบัติตามนโยบาย
เนื่องจากบริษัทฯเล็งเห็นความสำคัญของการบริหารความเสี่ยง โดยสามารถ
อ้างอิงกับรายงานการปฏิบัติงานของคณะกรรมการตรวจสอบในปี 2553
ในหัวข้อคณะกรรมการตรวจสอบ